बिहार : गिरिराज सिंह बेगूसराय से चुनाव लड़ने के पहले इतना नाटक क्यों कर रहे?  
गिरिराज को शुरू से मालूम था कि नवादा की सीट से उन्हें हटना होगा
गिरिराज के लिए जातीय समीकरण के कारण नवादा से जीतना आसान था
अब टक्कर सीपीआई के कन्हैया सो, जो उनके स्वजातीय हैं और वाकपटु भी
बिहार के बेगूसराय से पहले से घोषित बीजेपी उम्मीदवार और केंद्रीय मंत्री गिरिराज सिंह ही चुनाव लड़ेंगे. पार्टी के केंद्रीय नेतृत्व ने साफ कर दिया है कि इस मुद्दे पर गिरिराज अपने स्वाभिमान की दुहाई देकर बिहार भाजपा अध्यक्ष नित्यानंद राय से सफाई मांग रहे हैं. तो अब पार्टी ने फैसला किया है कि उनके साथ कोई मान मनौव्वल नहीं किया जाएगा. चुनाव लड़ना है तो उन्हें बेगूसराय से ही चुनाव लड़ना होगा.
पार्टी का मानना है कि गिरिराज को शुरू से मालूम था कि नवादा की सीट इस बार मुंगेर सीट के बदले में लोक जनशक्ति पार्टी को दी जा रही है और उन्हें बेगूसराय से चुनाव लड़ना होगा. इसके बावजूद अपने आत्मसम्मान की दुहाई देकर विवाद खड़ा करना समझ के परे है. बिहार भाजपा के नेताओं का कहना है कि गिरिराज की असल पीड़ा नवादा सीट जाना है क्योंकि वहां जातीय समीकरण के कारण चुनाव जीतना आसान था. हालांकि पार्टी का स्थानीय तबका उनके खिलाफ में मुखर था.
इस बार गिरिराज की टक्कर में सीपीआई से कन्हैया हैं जो उनके स्वजातीय हैं और वाकपटु भी हैं. इसके अलावा राजद से तनवीर हसन हैं, जो स्थानीय स्तर पर काफी लोकप्रिय रहे हैं. इसके अलावा बेगूसराय बिहार के उन गिनी चुनी सीटों में से एक है जहां धार्मिक स्तर पर ध्रुवीकरण मुश्किल है. अभी से कन्हैया उन्हें हर दिन अपने भाषण में निशाने पर रखते हैं.
 
बताइए, लोगों को ज़बरदस्ती पाकिस्तान भेजने वाले ‘पाकिस्तान टूर एंड ट्रेवेल्स विभाग' के वीज़ा-मन्त्री जी नवादा से बेगूसराय भेजे जाने पर हर्ट हो गए।
मन्त्री जी ने तो कह दिया “बेगूसराय को वणक्कम” https://t.co/HKXmu2hXt8
इसलिए बेगूसराय सीट को लेकर इस बार भाजपा के नेता मान के चल रहे हैं कि खासकर गिरिराज के लिए यहां जीत आसान नहीं होगी. गिरिराज को भी मालूम है कि कन्हैया से हारना उनके राजनीतिक भविष्य के लिए एक महंगा सौदा साबित हो सकता है.